Ura Ejit Eririeen̄

Ura ejit Eririeen̄ ìre inu òkimọnọ irek me linyọn̄ me utut agan̄ Okokop Atik mè Okokop Antatik. Ere inu chi okimọnọ irek ekup igbet Ọfọkọ-linyọn̄ iba cha – Ọfọkọ agan̄ Inyọn̄ mè Ọfọkọ agan̄ Osiki. Inu yi isimọnọ irek, ura îra ikira otutuuk eririeen̄.

alt=|left|thumb|Linyọn̄ òkiyaka me lek atà kan̄. Ibot atà ya ire ọfọkọ ekitumu ikọ ifolek


Ura ejit eririeen̄ yi ìkimọnọ irek me òso akọp usen iba mè ge (21) me Jûun me Ìkike-iba agan̄ Inyọn̄; mè ikimọnọ irek me akọp usen iba mè ita me Disemba me Ìkike-iba agan̄ Osiki. Me usen cha, ura ìkikpọkpọ ikeke ikeya me isinyọn̄ otuuk kè akọp mbubak-mgbọ iba mè ini òkup me usen. Ire isinyọn̄ ijaan̄, mêkpọkpọ imun̄ ura abaayage otuuk ikarek mè eririeen̄.

alt=|left|thumb|Ura eririeen̄ me ido Alitafijọdi

alt=|left|thumb|Ura eririeen̄ me achọ Kêp agan̄ Inyọn̄ me ido Nọwè

alt=|left|thumb|Ura ejit eririeen̄. Ekup me emen ujinyọn̄ imọnọ ogugo yi mgbọ ekiwulu iraka me ido Girinlan 

Ebi kè ido ìkimun̄ ura ejit eririeen̄ yi ire: Yukọn eyi Kanada, Nunavut, mè ebi agan̄ mbum-ura; ido Aisilan, Finlan, Nọwe, Siwidin, Denimàk (Girinlan) mè Rọsia. Alasika me Yuues îkigọọk imun̄ lek. Ido chi ebakbe erieen̄ cha eluk igbet Ọfọkọ agan̄ Inyọn̄ mè ìre Okokop Atik. Ebi ene geege kpeluk me Ọfọkọ agan̄ Osiki îtata ene inen mè inen ìkiluk me uwu m̀wèek cha. Ikerere ke ura ya ìrara ikeke, kpunu ene mè ìre ido ìkukup imun̄.

Isinikem emen mgbọ utọọk, me ere cha inu yi okimọnọ irek, ema mênikana ikikaan̄ udun me ikarek. Ura ìkpora.